Translate the text from Welsh to English.



 
Mae’r datganiad hwn yn rhoi diweddariad i Aelodau’r Cynulliad ar y sefyllfa o ran diogelu gyrwyr beiciau modur ar y ffyrdd.

Credaf fod pob marwolaeth ar ein ffyrdd yn un farwolaeth yn ormod.  Mae gwrthdrawiadau traffig, yn enwedig y rheini sy’n arwain at anafiadau difrifol a marwolaethau, yn bethau y mae modd eu hosgoi’n llwyr.  Yn wir, gallant gael effaith enbyd ar y rheini sydd ynddynt a’u teuluoedd.  Rwy’n ymwybodol o’r gwrthdrawiadau difrifol i yrwyr beiciau modur yn y De Ddwyrain yn ddiweddar, ond nid yw’n briodol imi wneud sylwadau ar unrhyw achos unigol.

Mae gyrwyr beiciau modur yn grŵp o ddefnyddwyr y ffyrdd sy’n arbennig o agored i niwed; mae’r ffaith fod nifer anghymesur ohonynt yn cael gwrthdrawiadau difrifol ar y ffyrdd yn arwydd o hyn.  Er bod lleiafrif o yrwyr beiciau modur yn gyrru mewn modd amhriodol, mae’r mwyafrif yn ufuddhau i’r gyfraith ond yn fwy tebygol o gael eu hanafu o ganlyniad i unrhyw gamgymeriadau y byddant hwy eu hunain neu ddefnyddwyr eraill y ffyrdd yn eu gwneud.

Yn ystod y degawd diwethaf bu gostyngiad mawr yn nifer y bobl a laddwyd neu a anafwyd yn ddifrifol ar ein ffyrdd.  Er bod hyn i’w groesawu’n fawr, rwy’n ymwybodol iawn fod llawer mwy i’w wneud.  Mae Llywodraeth Cymru wedi ymrwymo i sicrhau bod llai fyth o ddigwyddiadau pan fydd pobl yn cael eu lladd a’u hanafu’n ddifrifol.  Mae’r sefyllfa wedi gwella’n sylweddol yn achos y rhan fwyaf o grwpiau o ddefnyddwyr y ffyrdd, ond nid yw nifer y gyrwyr beiciau modur sy’n cael eu hanafu wedi gostwng i’r un graddau.  Rydym ni a’n partneriaid wedi ymrwymo i fynd i’r afael â’r mater hwn.

Mae awdurdodau’r heddlu yng Nghymru yn gweithio’n galed iawn i wella diogelwch i yrwyr beiciau modur.  Maent yn arwain y cynllun Beicio diogel sy’n cael ei ariannu gan Lywodraeth Cymru a’i gyflwyno ar y cyd â’r Gwasanaeth Tân ac Achub a’r awdurdodau lleol.  Rhaglen hyfforddi a gynhelir drwy’r DU yw Beicio diogel, sy’n dysgu sgiliau uwch i yrwyr ac yn eu haddysgu am beryglon gyrru’n anaddas.  Mae ein pedwar awdurdod heddlu (ac asiantaethau eraill, gan gynnwys Gan Bwyll a’r awdurdodau lleol) hefyd yn gweithio gyda’i gilydd i dargedu ffyrdd sy’n boblogaidd ymysg gyrwyr beiciau modur, yn enwedig ar ddyddiau braf a sych yn ystod misoedd yr haf, pan fydd mwy ohonynt o gwmpas.  Addysg sy’n derbyn y sylw pennaf ganddynt – siarad â gyrwyr a’u cynghori ynghylch sut i gadw’n ddiogel.  Maent hefyd yn targedu rhai ffyrdd â mesurau gorfodi, er mwyn perswadio pobl i beidio â gyrru’n beryglus.  

Mae Llywodraeth Cymru yn darparu £6\.5 miliwn i awdurdodau lleol yn ystod y flwyddyn ariannol hon, ar gyfer diogelwch ar y ffyrdd.  Defnyddir cyfran o’r arian i ddarparu cyhoeddusrwydd a hyfforddiant er mwyn sicrhau bod llai o yrwyr beiciau modur yn cael damweiniau.  Er enghraifft, mae cynllun peilot ar sgiliau gyrru uwch yn cael ei gynnal yn y De Orllewin ar hyn o bryd.  Fe’i cyflwynwyd i ategu’r cynllun Beicio diogel a chaiff ei werthuso er mwyn gweld a yw’n addas ar gyfer ei gyflwyno ar draws Cymru.  Credaf fod hwn yn waith gwerthfawr sydd wedi cyfrannu at sicrhau bod llai o yrwyr beiciau modur yn cael eu hanafu, a hynny am y bumed flwyddyn yn olynol.

Er hynny, credaf fod llawer mwy y gallwn ei wneud i ostwng y niferoedd hyn.  Dyna pam y byddwn yn pennu targed cenedlaethol penodol ar gyfer lleihau nifer y gyrwyr beiciau modur sy’n cael eu hanafu yn y Cynllun Cyflawni Diogelwch ar y Ffyrdd, y byddaf yn ymgynghori yn ei gylch yn ystod y misoedd nesaf.  Credaf y bydd hyn yn cyfrannu at sicrhau bod pob sefydliad sy’n ymwneud â diogelwch ar y ffyrdd yn canolbwyntio ar y grŵp hwn, fel y gallwn sicrhau’r gwelliannau sydd eu hangen mor daer.







Translation:


 
 


This statement provides Assembly Members with an update on motorcyclist road safety.


I believe that every fatality on our roads is one too many.  Road traffic collisions, particularly those leading to serious injuries and deaths, are entirely avoidable and can have tragic consequences for those involved and their families.  I am aware of the recent serious collisions involving motorcyclists in South East Wales, but it is not appropriate that I comment on any individual cases.


Motorcyclists are a particularly vulnerable road user group; reflected in the disproportionate numbers who are involved in serious road traffic collisions.  Whilst there is a minority of motorcyclists who do not ride appropriately, the majority are law abiding but physically exposed to any mistakes made by themselves or other road users.


Over the last decade we have seen significant reductions in the number of people being killed and seriously injured on our roads.  This is very welcome, but I am well aware that there is much more to do.  The Welsh Government is committed to further reducing incidents in which people are killed and seriously injured.  The majority of road user groups have seen significant improvements, but we have not seen comparable reductions in casualties amongst motorcyclists.  This is something that we and our partners are committed to addressing.


Welsh police authorities work very hard to tackle motorcycle safety. They lead the Welsh Government funded ‘Bikesafe’ scheme, delivered collaboratively with the Fire and Rescue Service and local authorities.  This UK\-wide scheme is a training programme teaching riders advanced skills and educating them about the dangers of inappropriate riding.  Our four police authorities also work together (and other agencies, including Go Safe and local authorities) to target routes popular with motorcyclists, particularly on fine and dry days in the summer months when numbers are at their greatest.  The focus is primarily on education – talking to riders and advising them on how to stay safe. They also use targeted enforcement on certain routes to discourage unsafe riding.


The Welsh Government is providing £6\.5m of road safety funding to local authorities this financial year, a proportion of which will be used to target reductions in motorcyclist casualties through publicity and training.  For example, a new advanced rider scheme is currently being piloted in South West Wales, introduced to complement Bikesafe and subject to evaluation to assess its suitability for a rollout across Wales.  I believe that this work is valuable and has contributed to a fall in the total number of casualties amongst motorcyclists for the fifth consecutive year.


However, I believe there is far more that can be done to reduce these numbers.  This is why as part of the Road Safety Delivery Plan, which I will be consulting on in the coming months, we will set a specific national target for motorcyclist casualty reduction.  I believe that this will contribute to ensuring that all organisations involved in road safety focus resources on this group, and we can make the improvements that are clearly needed.